**З А П О В Е Д**

**№ РД 09-674**

**София, 06.07.2021 г.**

На основание на чл. 33, ал. 1, т. 1 от Наредба № 5 от 2019 г. за подготовка и представяне на искания до Европейската комисия относно земеделските продукти и храни със защитени географски означения и традиционно специфичен характер, за контрол за съответствие с продуктовата спецификация и за водене на регистри на производителите и контролиращите лица и доклад от доц. д-р Крум Неделков - заместник-министър на земеделието, храните и горите с рег. индекс № 93-3919/06.07.2021 г.,

**Н А Р Е Ж Д А М:**

I. Одобрявам изпращането в Европейската комисия на подаденото заявление за регистрация на Храна с традиционно специфичен характер „Луканка Троянска”/ „Троянска луканка” в Европейския регистър на храните с традиционно специфичен характер.

II. Заповедта за одобряване да се съобщи в 3-дневен срок на заявителя и на заинтересованите лица и може да се обжалва по реда на Административнопроцесуалния кодекс в 14-дневен срок пред съответния административен съд.

III. Заповедта за одобряване и заявлението-спецификация да ce публикуват на интернет страницата на МЗХГ в 10-дневен срок след влизането ѝ в сила.

IV. Одобреното заявление да ce изпрати до Европейската комисия, след като заповедта за одобрение влезе в сила.

Настоящата заповед да ce доведе до знанието на съответните длъжностни лица за сведение и изпълнение.

**МИНИСТЪР:**

**/ПРОФ. Д-Р ХРИСТО БОЗУКОВ/**